[{"text_idx": "#000002", "text": "Gan fod amaethyddiaeth yn cael ei gysyllytu fel un o\u2019r elfennau sy\u2019n cyfrannu fwyaf at newid yn yr hinsawdd, mae angen dull gweithredu ledled Cymru i ddiwygio\u2019r diwydiant a\u2019n perthynas a\u0302\u2019n cadwyn cyflenwi bwyd. Mae effeithiau amgylcheddol mae amaethyddiaeth fodern ar fywyd gwyllt a\u2019r cysylltiad rhwng porthiant da byw a datgoedwigo coedwig law America yn bryderus. Fodd bynnag, un ateb posibl yw defnyddio\u2019r system amaethyddol adfywiol fel rhan o\u2019n hegwyddorion ffermio i greu Cymru\u2019n cenedl sy\u2019n arwain y byd mewn amaethyddiaeth gynaliadwy."}, {"text_idx": "#000003", "text": "Mae amaethyddiaeth agroecolegol neu adfywiol yn sicrhau mai ffermwyr sy\u2019n gyfrifol am reoli sut y maent am ffermio eu tir yn gynaliadwy. Cred y ddamcaniaeth wrth wraidd ffermio adfywiol fod gan amaethyddiaeth ro\u0302l yn y gwaith o adsefydlu a gwella\u2019r ecosystem gyfan drwy weithio\u2019n agos gyda\u2019r broses o reoli pridd a dw\u0302r.[1] Gellir dilyn y dulliau hyn gyda egwyddorion megis:"}, {"text_idx": "#000004", "text": "Lleihau aflonyddu ar bridd \u2013 Mae gwrtaith ac aredig tir yn barhaus wedi gwanhau ffrwythlondeb y tir. Drwy aflonyddu ar bridd cyn lleied a\u0302 phosibl, mae gan yr ecosystem gyfle i ffynnu a chreu cnydau iachach."}, {"text_idx": "#000006", "text": "Amrywiaeth o blanhigion neu gnydau \u2013 Mae cynyddu\u2019r amrywiaeth o gnydau ac anifeiliaid yn y system yn lleihau pwysau pla\u0302u a chlefydau gan gefnogi bioamrywiaeth a gwella iechyd pridd ar yr un pryd. Yng Nghymru mae gwaith eisoes yn cael ei wneud megis gyda sefydliad Gaia a\u2019r ffermwr Gerald Miles sy\u2019n ymdrechu i ddefnyddio hadau a grawn mwy brodorol sy\u2019n gynaliadwy i\u2019n tir er mwyn hybu amrywiaeth grawn mewn cyfnod o argyfwng."}, {"text_idx": "#000007", "text": "Integreiddio da byw \u2013 Mae defnyddio da byw ar dir a\u0302r yn darparu tail organig ac yn annog planhigion newydd i dyfu sydd yn y pen draw yn pwmpio mwy o garbon i\u2019r pridd. Mae angen i ffermwyr droi cefn ar dda byw sy\u2019n cael eu bwydo a\u0302 grawn a\u2019u magu\u2019n ddwys ac sy\u2019n defnyddio traean o\u2019r holl rawnfwyd sy\u2019n cael ei gynhyrchu os ydym am gynnwys cig fel rhan o gadwyn fwyd gynaliadwy yng Nghymru.[2] Mae 80% o dir fferm Cymru yn dir a\u0302r felly mae defnyddio gwartheg a chig oen sy\u2019n bwyta glaswellt yn hanfodol er mwyn i\u2019r diwydiant yng Nghymru greu cynnyrch cynaliadwy.[3] Fodd bynnag, mae creu ardaloedd bach o dir garddwriaethol yn hanfodol ac yma yng Nghymru mae\u2019n rhaid i ni gynyddu nifer y ffermydd sy\u2019n tyfu ffrwythau a llysiau i\u2019r boblogaeth leol. Mae Our Food yn Sir Fynwy yn arwain y ffordd yng Nghymru drwy hyrwyddo a chefnogi ffermwyr sy\u2019n defnyddio\u2019r dulliau hyn gan gynyddu bioamrywiaeth, gwella priddoedd a chyflenwadau dw\u0302r, dal carbon a chadw pla\u0302u a chlefydau mor isel a\u0302 phosibl."}]